biswa921/hiwiki-latest-pages-articles-raw huggingface dataset:
उत्तम प्रचलन

उत्तम प्रचलन (Best practices) ऐसी पद्धतियाँ, तकनीकें या विधियाँ हैं जो सामान्य-रूप-से-स्वीकृत, अनौपचारिक रूप से मानकीकृत होती हैं। ये समय की कसौटी पर परखी और खरी उतरी हुई होती हैं। ये प्रायः 'सामान्य बुद्धि' (कॉमन सेंस) पर आधारित होती हैं और वहाँ प्रयोग की जाती हैं जहाँ कोई विषेष विधि मानकीकृत नहीं होती। महाभारत की कथा है कि छद्मवेषधारी 'धर्म' ने युधिष्ठिर से प्रश्न किया, "कः पन्थाः?" (कौन सा मार्ग यथेष्ट है?) इस पर युधिष्ठिर का उत्तर था-
 तर्कोऽप्रतिष्ठः श्रुतयो विभिन्ना नैको ऋषिर्यस्य मतं प्रमाणम्।
 धर्मस्य तत्त्वं निहितं गुहायाम् महाजनो येन गतः सः पन्थाः॥
(तर्कः अप्रतिष्ठः, श्रुतयः विभिन्नाः, एकः ऋषिः न यस्य मतं प्रमाणम्, धर्मस्य तत्त्वं गुहायाम् निहितं, महाजनः येन गतः सः पन्थाः।)

अर्थ: जीवन जीने के असली मार्ग के निर्धारण के लिए कोई सुस्थापित तर्क नहीं है, श्रुतियां (शास्त्रों तथा अन्य स्रोत) भी भांति-भांति की बातें करती हैं, ऐसा कोई ऋषि/चिंतक/विचारक नहीं है जिसके वचन प्रमाण कहे जा सकें। वास्तव में धर्म का मर्म तो गुहा (गुफा) में छिपा है, यानी बहुत गूढ़ है। ऐसे में समाज में प्रतिष्ठित व्यक्ति जिस मार्ग को अपनाता है वही अनुकरणीय है। 
यहां प्रतिष्ठित या बड़े व्यक्ति से मतलब उससे नहीं है जिसने धन-संपदा अर्जित की हो, या जो व्यावसायिक रूप से काफी आगे बढ़ चुका हो, या जो प्रशासनिक अथवा अन्य अधिकारों से संपन्न हो, इत्यादि। प्रतिष्ठित वह है जो चरित्रवान् हो, कर्तव्यों की अवहेलना न करता हो, दूसरों के प्रति संवेदनशील हो, समाज के हितों के प्रति समर्पित हो, आदि-आदि।

इन्हें भी देखें
 कृषि की उत्तम पद्धतियाँ

 बाहरी कड़ियाँ 
 IETF Best Current Practice RFCs List
 Security-Feeds.com Security best practices

श्रेणी:प्रबन्धन
जीवन मुक्त (1977 फ़िल्म)

जीवन मुक्त (अंग्रेजी: Freedom in Life) 1977 में एस आर प्रोडक्षंस के लिए सुधेंदु रॉय निर्मित एवं निर्देशित हिन्दी भाषा की फिल्म है| इस पारिवारिक कथा आधारित फ़िल्म के प्रमुख कलाकार गिरीश कर्नाड एवं लक्ष्मी तथा सहायक कलाकार परीक्षत साहनी, विद्या सिंहा, सुरेश ओबेरॉय, मीना रॉय, सिधिर व माला जग्गी है| इसमें संगीत राहुल देव बर्मन ने दिया तथा गीतकार योगेश है|

कथा अपने जीवन में प्रेम खोजती अनिता नामक लडकी का है| इस खोज में कठिनाईयां सामना करने के बाद उसके 'जीवन मुक्त' होना दर्शाया गया है|
 संक्षेप 
 चरित्र 
 मुख्य कलाकार 
 गिरीश कर्नाड – अमरजीत
 लक्ष्मी
 परीक्षत साहनी – सतीश शर्मा
 विद्या सिंहा
 सुरेश ओबेरॉय
 मीना रॉय
 सिधिर
 माला जग्गी

 दल 
 निर्देशन – सुधेंदु रॉय
 निर्माण – सुधेंदु रॉय
 निर्माण संस्था – एस आर प्रोडक्षंस
 संगीत – राहुल देव बर्मन
 गीत – योगेश
 पार्श्वगायन – आशा भोंसले

 संगीत 
सभी गीत के गीतकार योगेश एवं संगीतकार राहुल देव बर्मन है|
गीत गायक समय"आओ वहीँ हम चलें"  आशा भोंसले  3:20"लहराके डगर चली जाती है"  आशा भोंसले  3:15"हमने कभी सोचा नहीं"  आशा भोंसले  3:15"हे श्याम कहूं कैसे"  आशा भोंसले  3:15
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 सन्दर्भ 

 बाहरी कड़ियाँ 
 

श्रेणी:बॉलीवुड
श्रेणी:1977 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
दण्डासन

350px|दण्डासन के अभ्यास से बाएं कन्धें तथा छाती के स्नायुओं का विकास होता है| 
दण्डासन को सामान्य बोलचाल के भाषा में `दण्ड लगान´ भी कहते हैं। पुराने समय में कुश्ती के अखाड़े में भी इस आसन को किया जाता था। इस आसन को करने का एक और प्रकार भी है जिसमें शरीर को कमर से ऊपर के भाग को तब तक उठाया जाता है जब तक की शरीर व फर्श के बीच त्रिभुज का आकार न बन जाएं। इस आसन का अभ्यास स्व्च्छ वातावरण व हवादार स्थान पर दरी या चटाई बिछाकर करें। सभी की इच्छा होती है कि उनका स्वस्थ और निरोगी शरीर हो और इसके साथ ही मजबूत कद-काठी हो तो क्या कहने। हमेशा से ही सुडोल शरीर बनाने के लिए सभी प्रयत्न करते ही है। योगासन के द्वारा हमारा शरीर आकर्षक और निरोगी बनता है।
यदि आप चौड़ी और मजबूत छाती बनाना चाहते हैं तो दण्डासन सबसे अच्छा उपाय है। इससे कम समय में ही लाभ दिखाई देने लगता है।

 दण्डासन की विधि 
किसी साफ-स्वच्छ, शुद्ध वातावरण व हवादार स्थान पर कंबल आदि बिछा लें। इस आसन के लिए पहले पेट के बल लेट जाएं। अपने दोनों पैरों को मिलाकर व तानकर रखें। इसके बाद अपने दोनों हाथों के बीच थोड़ी दूरी रखते हुए छाती के बिल्कुल सीध में हाथ को कोहनियों से मोड़कर रखें। अब पूरे शरीर को तानते हुए धीरे-धीरे सांस अन्दर खींचे और पंजों पर शरीर का भार देते हुए दोनों हाथों के सहारे शरीर को तब तक ऊपर उठाएं जब तक दोनों हाथ बिल्कुल सीधा न हो जाएं। फिर सांस छोड़ते हुए धीरे-धीरे शरीर को नीचे फर्श से थोड़ा ऊपर रखें और पुन: श्वास लेकर शरीर को ऊपर ले जाएं। इस प्रकार से श्वास लेकर ऊपर और श्वास छोड़ते हुए नीचे आते हुए इस क्रिया को कई बार करें। इस आसन के अंत में सांस को छोड़कर आराम करें।

 दण्डासन के लाभ 
इस आसन के अभ्यास से बाएं कन्धें तथा छाती के स्नायुओं का विकास होता है। यह आसन हाथ-पैरों को सख्त तथा छाती को चौड़ी व मजबूत बनाता है। यह पंजों व हथेलियों को मजबूत करता है। इससे सांस लेने की शक्ति बढ़ती है तथा कंठ फूलता है और शरीर के सभी अंग पुष्ट होते हैं। इस आसन से हाथों, कंधों तथा छाती के स्नायुओं का विकास होता है। यह हाथ-पैरों को शक्तिशाली तथा छाती को चौड़ी व मजबूत बनाता है। यह पंजों व हथेलियों को मजबूत करता है। इससे सांस लेने की शक्ति बढ़ती है तथा कण्ठ फूलता है तथा शरीर के सभी अंग पुष्ट होते हैं। यह आसन उन लोगों के लिए काफी फायदेमंद है जिन्हें पहलवानी पसंद है और जो पहलवानों जैसा शरीर बनाना चाहते हैं।

श्रेणी:योगासन
गोल्डीलॉक्स

thumb|250px|"मेरा दलिया किसने चख़ा?"
गोल्डीलॉक्स और तीन भालू (अंग्रेज़ी: Goldilocks and the Three Bears, गोल्डीलॉक्स ऐण्ड द थ़्री बेअर्ज़) एक प्रसिद्ध अंग्रेज़ी परी कथा है। कथन के रूप में यह कहानी लम्बे अरसे से ब्रिटेन में चली आ रही थी, लेकिन लिखित रूप में इसे सबसे पहले ब्रिटिश लेखक रॉबर्ट साउदी (Robert Southey) ने गुमनाम रूप से सन् 1837 में अपने एक लेख-संग्रह में छपवाया। अंग्रेज़ी भाषा की यह सब से लोकप्रिय कथाओं में से है और पश्चिमी संस्कृति में इसके तत्वों का कई सन्दर्भों में प्रयोग होता है।

 कथानक 
इस कहानी के मूल ढाँचे में किसी वन में तीन भालू मनुष्यों की तरह एक घर में रहते हैं। उनमें से एक भालू बहुत बड़ा है, एक भालू बहुत छोटा है और एक भालू बीच के आकार का है। वे अपने घर को बहुत स्वच्छ और साफ़ रखते हैं। एक गोल्डीलॉक्स नाम की छोटी-सी लड़की उस वन में घूमती हुई भूखी और थकी-हारी उस घर पर पहुँचती है। उस समय तीनों भालू घर पर नहीं हैं।

अन्दर आकर उसे रसोई में मेज़ के इर्दगिर्द तीन कुर्सियाँ और ताज़े-बने दलिये से भरी तीन बड़ी कटोरियाँ मिलती हैं। जब वह बैठने लगती है तो पहली कुर्सी बहुत बड़ी होती है, दूसरी बहुत छोटी होती है, लेकिन तीसरी मध्यम आकार की और उसके लिए बिलकुल ठीक होती है। जब वह दलिया खाने लगती है तो एक कटोरी का दलिया अधिक गरम होता है, दूसरी का अधिक ठंडा होता है, लेकिन तीसरे का बिलकुल ठीक तापमान का होता है। वह दलिया खा लेती है। घर में घूमती वह भालुओं के शयनकक्ष में दाख़िल होती है, जिसमें तीन बिस्तर हैं। एक बिस्तर उसके लिए बहुत बड़ा होता है, दूसरा बहुत छोटा होता है, लेकिन तीसरा बिलकुल ठीक आकार का होता है। वह उसपर सो जाती है।

इतने में तीनों भालू घर आ जाते हैं। पहले तो वह अपने मेज़ की तितर-बितर हालत देखकर हैरान होते हैं। फिर मध्य-आकार का भालू देखता है कि कोई उसका सारा दलिया खा चुका है और शोर मचाता है। फिर कमरे में आकर वे देखतें हैं कि बिस्तर सब गड़बड़ किए गए हैं। बीच का भालू गोल्डीलॉक्स को अपने बिस्तर में सोता पाता है और फिर शोर मचाता है। गोल्डीलॉक्स शोर सुनकर घबराकर उठती है और भालुओं को देखकर एक खिड़की से बाहर कूदकर भाग जाती है।

अन्य वर्णनों में गोल्डीलॉक्स सब से छोटे भालू की कुर्सी और बिस्तर पर बैठते और लेटते हुए उन्हें तोड़ देती है, जिस से चिल्लाने वाला भालू सब से छोटा वाला होता है। कभी-कभी इन तीन भालुओं को पिता भालू (पापा बेअर), माता भालू (मामा बेअर) और बच्चा भालू (बेबी बेअर) के पात्रों में दर्शाया जाता है। कुछ रूपों में गोल्डीलॉक्स भागने की बजाए कुछ दिनों तक भालुओं का मेहमान बनकर रहती है।

 संस्कृति में 
इस कहानी में गोल्डीलॉक्स कई दफ़ा दो चरम की चीज़ों को आज़माने के बाद उनके बीच की चीज़ को उचित पाती है - बीच के आकार की कुर्सी, बीच के तापमान का दलिया और बीच के आकार का बिस्तर। इस तत्व की ओर पश्चिमी कलाओं, लेखों और वैज्ञानिक रचनाओं में बहुत से उल्लेख मिलते हैं और "गोल्डीलॉक्स" एक प्रकार का सूत्रवाक्य बन चुका है:
 गोल्डीलॉक्स अर्थव्यवस्था (Goldilocks economy, गोल्डीलॉक्स इकॉनॉमी) - अर्थशास्त्र में किसी देश की ऐसी आर्थिक स्थिति को बोलते हैं जहाँ अच्छी गति की आर्थिक वृद्धि हो रही हो लेकिन इतनी भी तेज़ी से नहीं के महंगाई बढ़ जाए।
 गोल्डीलॉक्स क्षेत्र (Goldilocks zone, गोल्डीलॉक्स ज़ोन) - खगोलशास्त्र में किसी तारे से ऐसी दूरी वाले वासयोग्य क्षेत्र को बोलते हैं जो न तारे के अधिक पास होने से बहुत गरम हो और न अधिक दूर होने से बहुत ठंडा हो।

 इन्हें भी देखें 
 परी कथा
 वासयोग्य क्षेत्र

 सन्दर्भ 

श्रेणी:अंग्रेज़ी की परी कथाएँ
श्रेणी:अंग्रेज़ी कथाएँ
श्रेणी:सूत्रवाक्य
श्रेणी:हिन्दी विकि डीवीडी परियोजना
मां योगिनी मंदिर

मां योगिनी मंदिर झारखंड में गोड्डा जिले के पथरगामा प्रखंड में स्थित है। यह जिला मुख्यालय से मात्र 15 किलोमीटर दूर बारकोप में स्थित है। मां योगिनी का यह प्राचीन मंदिर तंत्र साधकों के बीच बेहद लोकप्रिय है। इसका इतिहास काफी पुराना है।

ऐतिहासिक और धार्मिक पुस्तकों के अनुसार, यह मंदिर द्वापर युग का ही है और यहां पांडवों ने अपने अज्ञात वर्ष के कई दिन बिताए थे। इसकी चर्चा महाभारत में भी है। तब यह मंदिर 'गुप्त योगिनी' के नाम से प्रसिद्ध था।

धार्मिक शास्त्रों के अनुसार, पत्नी सती के अपमान से क्रोधित होकर भगवान शिव जब उनका जलता हुआ शरीर लेकर तांडव करने लगे थे तो संसार को विध्वंस से बचाने के लिए भगवान विष्णु ने माता सती के शव के कई टुकड़े कर दिए थे। इसी क्रम में उनकी बायीं जांघ यहां गिरी थी। लेकिन इस सिद्धस्थल को गुप्त रखा गया था। विद्वानों का कहना है कि हमारे पुराणों में 51 सिद्ध पीठ का वर्णन है, लेकिन योगिनी पुराण ने सिद्ध पीठों की संख्या 52 बताई है।

जंगलों के बीच स्थित यह मंदिर तंत्र साधना के मामले में कामख्या के समकक्ष है। दोनों मंदिरों में पूजा की प्रथा एक सामान है। दोनों मंदिरों में तीन दरवाजे हैं। योगिनी स्थान में पिण्ड की पूजा होती है। कामख्या में भी पिण्ड की ही पूजा होती है।

बताया जाता है कि पहले यहां नर बलि दी जाती थी। लेकिन अंग्रेजों के शासनकाल में इसे बंद करवा दिया गया। मंदिर के सामने एक बट वृक्ष है। प्रचलित मान्यताओं के अनुसार इस बट वृक्ष पर बैठकर साधक साधना किया करते थे और सिद्धि प्राप्त करते थे।

मंदिर का गर्भगृह आकर्षण का विशेष केंद्र है। मां योगिनी मंदिर के ठीक बांयीं ओर से 354 सीढ़ी ऊपर उंचे पहाड़ पर मां का गर्भगृह है। गर्भगृह के अंदर जाने के लिए एक गुफा से होकर गुजरना पड़ता है। इसे बाहर से देखकर अंदर जाने की हिम्मत नहीं होती, क्योंकि इसमें पूरी तरह अंधेरा होता है। लेकिन जैसे ही आप गुफा के अंदर प्रवेश करते हैं, आपको प्रकाश नजर आता है, जबकि यहां बिजली की व्यवस्था नहीं है।

बाहर से गुफा के संकड़े द्वार और अंदर चारों तरफ नुकीली पत्थरों को देखकर लोग गुफा के अंदर जाने की हिम्मत नहीं जुटा पाते, लेकिन मां के आशीर्वाद से मोटे से मोटा व्यक्ति भी इसमें जाकर आसानी से निकल आता है। गर्भगृह के भीतर भी साधु अपनी साधना में लीन रहते हैं।

मां योगिनी मंदिर के ठीक दाहिनी ओर पहाड़ी पर मनोकामना मंदिर है। जो लोग मां योगिनी के दर्शन के लिए आते हैं, वे मनोकामना मंदिर जाना नहीं भूलते।

श्रेणी:भारत के प्रसिद्द मंदिर
गजेटियर

गजेटियर (Gazzeteer) मूलतः अँगरेज़ प्रशासकों की जानकारी और सुविधा के लिए आविष्कृत बहुप्रयुक्त वह ग्रन्थ-परम्परा है जिसमें एक क्षेत्र विशेष की सम्पूर्ण प्रामाणिक भौगोलिक, सांस्कृतिक, समाज-संबंधी जानकारियों का यथासंभव सचित्र संचयन होता है ताकि उसके अध्ययन से सभी बुनियादी जानकारियां, उस क्षेत्र में नए आने वाले पाठक तक को एक ही जगह उपलब्ध हो जाएँ।

गज़ेटियर एक क्षेत्र-विशेष का वर्णनात्मक विवरण है जिसमें प्रायः अकारादि क्रम से वहां के इतिहास, भूगोल, जलवायु, अवस्थिति, वर्षा, जनसँख्या, साक्षरता, उद्योग-धंधों, आर्थिक गतिविधियों, नगरों, जातियों, भाषा-साहित्य-संस्कृति आदि आदि अनेकानेक बातों का का उचित आंकड़ों सहित 'निरपेक्ष' उल्लेख होता है। पहले इसका रूप स्थानीय अथवा प्रादेशिक था, लेकिन १९वीं शताब्दी में समस्त संसार के उर्पुक्त विषयों से संबंधित हो गया और इस ढंग के अनेक कोश अद्यावधि प्रकाशित हो चुके हैं।

वर्ष २०१० में केंद्र सरकार के स्तर पर गजेटियर-पुनर्लेखन की योजना कार्यान्वित किये जाने की खबर आयी थी जैसा ४-२-१०१० को दैनिक हिंदुस्तान में प्रकाशित इस समाचार  से ज्ञात होता है-

"देश भर में गजेटियर को नए सिरे से बनाने के लिए सरकार ने तैयारियों को शुरू कर दिया है। केंद्रीय गृह सचिव जीके पिल्लई की अध्यक्षता में सरकार ने एक कमेटी का गठन किया है जो कि राष्ट्रीय स्तर पर शुरू किए गए इस प्रोजेक्ट की देखरेख करेगी। पिल्लई ने देश के मुख्य सचिवों को सरकार की इस प्रोजेक्ट की जानकारी देते हुए कहा है कि इस दिशा में तेजी से काम करना होगा। पिल्लई ने अपनी चिट्ठी में लिखा है कि देश में कई नए राज्य और कई जिलों का गठन कर लिया गया है, लेकिन इनके गजेटियर नहीं बनाए गए हैं।

गजेटियर जिले और राज्यों के बारे में सरकारी दस्तावेज है, जो कि सबसे प्रामाणिक माने जाते हैं। गजेटियर में न सिर्फ जिलों का इतिहास होता है बल्कि उस जिले के बारे में एक एक जानकारी होती है। पिल्लई ने कहा है कि राष्ट्र्रीय स्तर पर इस दिशा में काम करने के लिए नेशनल इनफारमेटिक्स सेंटर (एनआईसी) से मिलकर काम किया जा रहा है इसलिए राज्यों को अपने स्तर पर एनआईसी के साथ मिल कर काम शुरू करना होगा।

उन्होंने कहा है कि योजना के पहले चरण में सभी गजेटियर को वेबसाइट पर भी डालना होगा तकि लोगों को इससे आसानी हो सके। गजेटियर को बनाने की परंपरा को ब्रिटिश शासन में शुरू किया गया था। गजेटियर में इलाके की सामाजिक, आर्थिक व भौगोलिक जानकारी होती है।

ब्रिटिश शासन में पहला गजेटियर इंपीरियर गजेटियर ऑफ इंडिया के नाम से सन 1881 में प्रकाशित किया गया था। सर विलियम हंटर ने इसकी योजना को तैयार किया था और 1869 में इस पर काम शुरू किया गया था। देश में उस समय के प्रशासकीय ढांचे के बारे में विस्तार से जानकारी देते हुए इसके बाद में सन 1908, 1909, व 1931 में एडीशन प्रकाशित किए गए थे। इसके बाद प्रादेशिक स्तर पर भी इन्हें तैयार किया गया था। इससे पूर्व भारत में गजेटियर की शुरुआत सन् 1815 से देखने को मिलती है, जब वाल्टर हेमिल्टन ने ‘ईस्ट इंडिया गजेटियर’ प्रकाशित किया। सन् 1828 में इसका फिर दूसरा संस्करण निकला। यह दो वोल्यूम में था। इसके बाद सन् 1854 में गजेटियर आॅफ टेरिटरी का प्रकाशन हुआ।

किन्तु इस दिशा में वास्तविक प्रगति अब भी प्रतीक्षित है |

 इन्हें भी देखें
इम्पीरियल गजेटियर आफ़ इण्डिया

श्रेणी:भारत
लयबद्ध तैराकी

लयबद्ध तैराकी, तैराकी का एक संकर रूप है जिसमें तैराकों (चाहें वो एकल, युगल, तिकड़ी, या एक दल के रूप में भाग ले रहें हों) को संगीत की लय पर पानी में अपना तैराकी प्रदर्शन करना पड़ता है, जिसमें नृत्य और जिमनास्टिक शामिल रहते हैं। लयबद्ध तैराकी के लिए उन्नत तैराकी कौशल की आवश्यकता होती है, जिसके लिए तैराक में मजबूती, सहनशक्ति, लचीलापन, गरिमा, कलात्मकता और सटीक समय को भांपने का गुण होने के साथ साथ अपनी सांस पर नियंत्रण होना भी नितांत आवश्यक है, क्योंकि जब तैराक पानी में उल्टे होकर प्रदर्शन दे रहे होते हैं उन्हें सांस रोकनी पड़ती है।
 
 सन्दर्भ
शहरी भूमि सीलिंग अधिनियम

शहरी भूमि सीलिंग अधिनियम भारत में १९७६ में पारित किया गया था। यह अधिनियम शहरी विकास पर एक बड़ी बाधा है, अतः कई राज्यों ने इसे हटा दिया है, जैसे कि गुजरात और महाराष्ट्र| हालांकि, वहाँ अभी भी भवनों के लिए भूमि की निकासी के लिए आवश्यक प्रक्रिया में काफी भ्रम की स्थिति है, क्योंकि कानून के निरस्त होने का जमीनी तोर पर ज्यादा प्रभाव नहीं पड़ा है। महाराष्ट्र सरकार ने आम लोगों के लिए कम लागत के आवास उपलब्ध कराने के लिए इस अधिनियम के प्रावधानों के तहत जमीन के बड़े हिस्सों को खरीदा है। निरस्त की पूर्व शर्त के अनुसार राज्य सरकारों को जवाहर लाल नेहरू राष्ट्रीय शहरी नवीकरण मिशन (जेएनएनयूआरएम) के तहत अनुदान करना था, जिसका इस्तेमाल प्रमुख बुनियादी विकास परियोजनाओं के लिए होगा।

श्रेणी:भारत के अधिनियम
एकांत के सौ वर्ष

thumb|200px|हंगरी में "एकान्
त के सौ वर्ष" की एक नाटकीय प्रस्तुति में अभिनेत्री दानिस लीदिया

एकांत के सौ वर्ष (स्पेनी: Cien años de soledad, सियेन अन्योस दे सोलेदाद) गेब्रियल गार्सिया मार्क़ेज़ द्वारा लिखित एक उपन्यास है जो एक काल्पनिक बुएन्दीआ (Buendía) नामक परिवार की कई पीढ़ियों की दास्तान है। कहानी का घटनास्थल दक्षिण अमेरिका के कोलम्बिया देश में ओरिनोको नदी के किनारे स्थित माकोन्दो (Macondo) नाम का शहर है जिसे बुएन्दीआ परिवार का पितामह, जोज़ आर्कादियो बुएन्दीआ (Jose Arcadio Buendía) स्थापित करता है। यह उपन्यास सन् १९६७ में छपा था और मार्ख़ेस की सबसे श्रेष्ठ रचना मानी जाती है। इसकी २ करोड़ से अधिक प्रतियाँ बिक चुकी हैं और ३७ भाषाओँ में अनुवाद किया जा चुका है।
इस उपन्यास में जादुई यथार्थवाद शैली का प्रयोग किया गया है, जिसने अपने प्रकाशन के पश्चात लातिन अमेरिकी साहित्य की तरफ दुनिया का ध्यान आकर्षित किया। एक ओर तो कहानी बिलकुल सत्य लगने  वाली घटनाओं पर आधारित है लेकिन बीच-बीच में जादुई घटनाएं भी घटती रहती हैं। यह सत्य और जादू का मिश्रण १९६० और १९७० के दशकों में दक्षिण अमेरिका से आने वाले बहुत से उपन्यासों में देखा गया था।

 इन्हें भी देखें 
 गेब्रियल गार्सिया मार्ख़ेस
 जादुई यथार्थवाद

 सन्दर्भ 

 बाहरी कड़ियाँ
 एकान्त के सौ वर्ष
श्रेणी:दक्षिण अमेरिकी उपन्यास
श्रेणी:स्पेनिश भाषा के उपन्यास

श्रेणी:अनूदित उपन्यास
श्रेणी:जादुई यथार्थवाद उपन्यासश्रेणी:१९६७ के उपन्यासश्रेणी:पारिवारिक आख्यान पर आधारित उपन्यास
श्रेणी:स्पेनी भाषा साहित्य
श्रेणी:दक्षिण अमेरिकी साहित्य
सौरी भाई ! (2008 फ़िल्म)

सौरी भाई ! 2008 में बनी हिन्दी भाषा की फिल्म है।
 संक्षेप 
 चरित्र 
 मुख्य कलाकार 
 शबाना आज़मी - गायत्री नवीन माथुर
 शर्मन जोशी
 बोमन ईरानी - नवीन माथुर
 संजय सूरी
 चित्रांगदा सिंह - आलियाह
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 

 

श्रेणी:2008 में बनी हिन्दी फ़िल्म
तेली

अंगूठाकार|मराठी तेली संत संताजी की रायपुर छत्तीसगढ़ में स्थापित प्रतिमा
thumb|बैल से चलने वाली परम्परागत कोल्हू और उस पर बैठा तेली बालक
तेली परंपरागत रूप से भारत, पाकिस्तान और नेपाल में तेल उत्पाद करने और बेचने वाले तेल व्यापारी लोग है। जिन्हे वर्तमान में तेली समाज के नाम से जाना जाता है। तेली शब्द को संस्कृत में तैलिक कहते है। तेली समाज के लोग हिंदू, मुस्लिम,जैन, बौद्ध और पारसी इन सभी धर्मो में पाए जाते हैं।  हिंदू तेली समाज के सरनेम– साहू,तैल्याकार,है। तेली समाज को गुजरात में घांची तेली के नाम से जाना जाता है। घांची तेली समाज के सरनेम– है  मुस्लिम तेली समज को मलिक के नाम से जाना जाता है। देश में तेली समाज की जनसंख्या 14% है। 
महाराष्ट्र के यहूदी समुदाय  (जिसे बैन इज़राइल कहा जाता है) शीलवीर तेली नामक तेली जाति में एक उप-समूह के रूप में भी जाना जाता था, अर्थात् शबात पर काम करने से उनके यहूदी परंपरा के विरूद्ध अर्थात् शनिवार के तेल प्रदाताओं।

वर्ण स्थिति 
तेली समाज में  शुरुवात से वर्ण व्यवस्था को लेकर अलग अलग मतभेद रहा है, कुछ अपने को तेल के व्यापारी होने के कारण अपने को वैश्य कहते है, और कुछ अपने को क्षत्रिय कहते है, एवम कुछ लोग कहते है,

=

राजनीति 
बिहार
2000 के दशक के अंत में, तेली सेना द्वारा आयोजित बिली के तेली समुदाय में से कुछ, वोट बैंक की राजनीति में शामिल थे क्योंकि उन्होंने राज्य में सबसे पिछड़ा वर्ग के रूप में वर्गीकरण प्राप्त करने की मांग की थी। प्रारंभ में, वे भारत की आधिकारिक सकारात्मक भेदभाव योजना में इस तात्पर्य को प्राप्त करने में विफल रहे, विपक्षी अन्य समूहों से आ रहे थे जिन्होंने तेली को बहुत अधिक आबादी वाले और सामाजिक-आर्थिक रूप से प्रभावशाली माना और परिवर्तन को सही ठहराया। अप्रैल 2015 में, बिहार के मुख्यमंत्री नीतीश कुमार ने बिहार में अत्यंत पिछड़ा वर्ग (ईबीसी) की सूची में तेली जाति को शामिल करने का फैसला किया। बिहार जाति आधारित गणना 2023 की रिपोर्ट के अनुसार, बिहार में तेली की आबादी 2.81% है।

झारखंड 
2004 में, झारखंड सरकार ने अर्जुन मुंडा के अधीन झारखंड में अनुसूचित जनजाति में तेली जाति को दर्जा देने की सिफारिश की, लेकिन यह कदम 2015 के रूप में अमल नहीं किया गया। 2014 में, रघुवर दास झारखंड के पहले तेली मुख्यमंत्री बने

छत्तीसगढ़ में तेली जाति के लोगो की जनसंख्या ज्यादा है| 

मध्यप्रदेश के ग्वालियर में स्थित तेली का मन्दिर तेली  समुदाय ने 9 वी सदी में बनवाया था ।
मध्यप्रदेश मे तेली जाति के लोग साहू और राठौर सरनेम लगाते हैं।

इन्हें भी देखें
 अन्य पिछड़ा वर्ग
 राजपूत
 वैश्य
 हिन्दू वर्ण व्यवस्था
 नरेन्द्र मोदी
रघुवर दास
ताम्रध्वज साहू
रामेश्वर तेली

सन्दर्भ

श्रेणी:भारत
श्रेणी:उपनाम
श्रेणी:राजस्थान के सामाजिक समुदाय
धोबी

thumb|right|200px|कपड़े इस्त्री करते हुये धोबी व्यक्ति
धोबी भारत में पाये जाने वाले जाति समूह हैं जिनका मुख्य कार्य कपड़े धोने, रंगने, इस्त्री करने से संबंधित माना जाता है। इन्हें भारत के अलग-अलग राज्यों में इन्हें अलग-अलग नामों जैसे- कनौजिया,राव,मुकेरिया,वन्नर,वन्नार,मांदीवाला, अगसार, पारित,दिवाकर, रजक, चकली, राजाकुला, वेलुत्दार, एकली, सेठी, चौधरी, मरेठिए या, पणिक्कर आदि अन्य कई नामों से जाना जाता है। हिन्दू धोबी को (रजक ) नाम से जाना जाता है। धोबी शब्द की व्युत्पत्ति धावन या धोने से मानी जाती है। रजक (धोबी) रीषि कश्यप के वंशज है जिन्हे कपडे धोने का कार्य करने को सोपा ग्या था और यही कारण है की  धोबी (रजक) का गोत्र कश्यप है।  जो मुल रूप से सूर्यवंशी है। अन्य पिछड़ा वर्ग और अनुसूचित जाति में उन्हें सम्मिलित किया गया है। २०११ की भारतीय जनगणना आँकड़ों के अनुसार धोबी जाति की कुल जनसंख्या 15000000 होने का अनुमान है।रोहित साव27  ???

जनसांख्यिकी
आन्ध्र प्रदेश
आंध्र प्रदेश में, रजक पिछड़ा वर्ग की कुल आबादी का 12% है। उत्तरप्रदेश में धोबी समाज के लोग कनौजिया लगाते हैं।

 सन्दर्भ 

श्रेणी:भारत की मानव जातियाँ
श्रेणी:जाति
श्रेणी:सामाजिक समुदाय
श्रेणी:तमिलनाडु के सामाजिक समुदाय
पाटीदार

thumb|पाटीदार आरक्षण आंदोलन
पाटीदार (कुर्मी/पटेल) गुजरात, मध्यप्रदेश, बिहार, उत्तर प्रदेश और राजस्थान अन्य राज्यों में निवास करने वाली जाति है। पटेल उपनाम इनमें काफ़ी इस्तेमाल होता है।

पाटिदार/कुर्मी एक महत्वपूर्ण समुदाय है जो भारत में विभिन्न राज्यों में बसा हुआ है। यह समुदाय ऐतिहासिक और सांस्कृतिक दृष्टि से रिच है और उनके पास एक अपनी पहचान और गौरव से भरपूरा इतिहास है। पाटिदार/कुर्मी समुदाय के लोग कृषि, व्यापार, और शिक्षा के क्षेत्र में अपना महत्वपूर्ण योगदान देते हैं और उनका समुदाय सामाजिक और आर्थिक दृष्टि से विकसित है।

पाटिदार/कुर्मी समुदाय के लोगों का महत्वपूर्ण भूमिका भारतीय राजनीति और समाज में होता है, और उनके आराजक आंदोलन और समाज सुधारक कार्यों का महत्वपूर्ण योगदान रहा है। पाटिदार/कुर्मी समुदाय का सांस्कृतिक धरोहर भी विशेष है और उनकी पारंपरिक वस्त्र, भोजन, और उत्सव उनके समुदाय की विशेषता को प्रकट करते हैं।

इस प्रकार, पाटिदार/कुर्मी समुदाय भारतीय समाज का महत्वपूर्ण हिस्सा है और उनका सांस्कृतिक और सामाजिक योगदान महत्वपूर्ण है।

 उत्पत्ति 
पाटीदार की उत्पत्ति कुणबी से मानी गई है जो कि किसान वर्ग है। 17वीं-18वीं शताब्दी में जब मराठों का राज उत्तर की तरफ फैलने लगा तब कुणबी को उनकी सैन्य सेवा के लिये या नई जीते गए क्षेत्र के कृषक के रूप में जमीन दी गई। उन्होंने वहाँ बसे कोली के आगे वर्चस्व स्थापित कर लिया और कणबी के रूप में मुख्य कृषक जाति बन गई। मराठा राज के अंतिम दिनों में कणबी को उनके मराठी और गुजराती भाषा दोनों भाषा के ज्ञान के कारण राजस्व संग्रह का कार्य दिया जाता था। इसी समय उन्हें देसाई और पटेल पदवी दी गई।  

राजस्व संग्रह का कार्य करके कई ने विस्तृत भूमि प्राप्त कर ली। ऐसे व्यक्तियों को सामूहिक रूप से "पाटीदार" कहा जाने लगा। पाटी का अर्थ "भूमि" और दार का "धारक" होता है। यह वर्ग सामान्य लोगों का सम्मानजनक समूह बन गया और कई निम्न स्तर के समुदाय इसमें मिल गए और उनको इसमें सम्मिलित कर लिया गया। काइरा जिले के चरोतर क्षेत्र (वर्तमान खेड़ा जिले में) के पाटीदारों ने अधिक महत्व ग्रहण कर लिया। वहाँ दो समूह उपजे:- कड़वा और लेउवा। जिनका नाम कथित तौर पर राम के पुत्रों लव-कुश से लिया गया है। दोनों की कुलदेवी और धार्मिक संस्थान अलग है।

 इतिहास  
ब्रिटिश राज में पाटीदारों को भूमि सुधार से फायदा हुआ और उन्होंने बड़ी संपदा और सामाजिक प्रतिष्ठा हासिल कर ली।  कुछ पाटीदार क्षत्रिय दर्जा हासिल करने के लिए ऊँची जातियों के तौर-तरीके अपनाने लगे। जैसे कि शाकाहार और विधवा का पुनर्विवाह निषेध किया जाना। पाटीदार में अनुलोम विवाह का भी चलन हुआ, पाटीदार लड़कियाँ अपने से ऊँचे स्तर के लड़के साथ विवाह करती। लेकिन लड़के सिर्फ नीचे स्तर की पाटीदार लड़कियों से ही विवाह कर सकते। लड़कियों की कमी के कारण पाटीदार पिता को दहेज के साथ अपने लड़के की शादी के लिये वधू शुल्क भी देना पड़ता। कई गाँव में उन्हें गैर-पाटीदार लड़की से विवाह करना पड़ता है, जिसे पाटीदार ही माना जाता।

 वर्तमान  
इस समय में पाटीदार व्यवसाय संबंधी कार्य में लिप्त होने लगे है और अब वो वैश्य के रूप में पहचानना पसंद करते हैं। 19वीं शताब्दी में संयुक्त राज्य अमेरिका और पूर्वी अफ्रीका में कई पाटीदार बसे। उनके अपने राज्य गुजरात में भी पाटीदार प्रधान जाति है और हर क्षेत्र में उसका काफी प्रभुत्व है।   

इन्हें भी देखें
 पाटीदार आरक्षण आंदोलन
 पाटीदार न्यूज़ 

सन्दर्भ

श्रेणी:भारतीय जाति
कैलिफ़ोर्निया

कैलिफ़ोर्निया () संयुक्त राज्य अमेरिका के पश्चिमी तट पर स्थित एक राज्य है। यह अमेरिका का सबसे अधिक आबादी और क्षेत्रफल में अलास्का और टेक्सस के पश्चात तीसरा सबसे बड़ा राज्य हैं। कैलिफ़ोर्निया के उत्तर में औरिगन, और दक्षिण में मेक्सिको है। कैलिफ़ोर्निया की राजधानी सैक्रामेण्टो है। संयुक्त राज्य अमेरिका की अर्थव्यवस्था में यह राज्य 14 प्रतिशत की हिस्सेदारी रखता है। अगर कैलिफ़ोर्निया एक स्वतंत्र देश होता तो दुनिया में उसका सकल घरेलू उत्पाद (जी॰ डी॰ पी॰) 6वां स्थान पर होता और जनसंख्या 35वें स्थान पर होती।

अंग्रेज़ी राज्य की अधिकारिक भाषा है जो लगभग 57% प्रतिशत जनता मातृभाषा के रूप में बोलती है। स्पेनी 29% प्रतिशत, चीनी 2% और टागालोग भाषा 2% द्वारा बोली जाती है। लॉस एंजेलिस सबसे बड़ा शहर है।

 व्युत्पत्ति 
कैलिफ़ोर्निया शब्द का पहला अर्थ बाहा कैलिफ़ोर्निया प्रायद्वीप था। बाद में इसको कैलिफ़ोर्निया, नेवाडा, यूटा, एरिज़ोना, न्यू मेक्सिको, और वायोमिंग को मिलाकर संबोधित करने के लिये प्रयोग किया जाने लगा। 

 जनसांख्यिकी 
2016 में कैलिफ़ोर्निया की जनसंख्या 3,92,50,017 थी। यह २०१० से 2.9% अधिक है।२००० और २००९ के बीच में, जनसंख्या 3,090,016 से बढ़ी। (5,058,440 जन्म घटा 2,179,958 मौत)। १९९० से लगभग 3.4 लाख कैलिफ़ोर्निया के लोग अन्य राज्यों को चले गए, जैस कि टेक्सस, नेवाडा और एरिज़ोना।

 कैलिफ़ोर्निया की राज्य मोहर 
बाएँ|अंगूठाकार|200px|कैलिफ़ोर्निया की राज्य मोहर 

कैलिफ़ोर्निया की राज्य मोहर को सन 1849 कैलिफ़ोर्निया राज्य संवैधानिक सम्मेलन में अपनाया गया था और तब से मामूली डिजाइन में बदलाव आया है। मोहर मे रोमन देवी मिनर्वा (ग्रीक पौराणिक कथाओं में एथेना दिखाती है) को दर्शाया गया है। वह ज्ञान और युद्ध की देवी है।

इस मोहर पर एक शब्द लिखा है -यूरेका (ग्रीक में εύρηκα), जिसका अर्थ है "मैंने इसे पाया है", यह कैलिफ़ोर्निया राज्य आदर्श वाक्य है।

मोहर का मूल डिजाइन अमेरिकी सेना मेजर रॉबर्ट एस गार्नेट द्वारा किया गया था और अल्बर्ट कुनर द्वारा उत्कीर्ण किया गया था।

 ध्वज 
पाठ= बियर फ्लैग|अंगूठाकार|बियर फ्लैग
बियर फ्लैग अमेरिकी राज्य कैलिफोर्निया का आधिकारिक ध्वज है।

ध्वज के अग्रदूत को पहली बार 1846 भालू ध्वज विद्रोह के दौरान उड़ाया गया था और इसे भालू ध्वज के रूप में भी जाना जाता था।

सन्दर्भ

 बाहरी कड़ियाँ 

श्रेणी:संयुक्त राज्य अमेरिका के राज्य
श्रेणी:कैलिफ़ोर्निया
तनु वेड्स मनु

तनु वेड्स मनु आनन्द एल॰ राय द्वारा निर्देशित और शैलेश आर॰ सिंह द्वारा निर्मित भारतीय रूमानी हास्य फ़िल्म है। इसमें माधवन, कंगना राणावत और जिमी शेरगिल ने मुख्य अभिनय भूमिका निभाई। फ़िल्म की कहानी हिमांशु शर्मा ने लिखीइ है, संगीत निर्देशन कृष्णा सोलो ने और गीत लेखन का कार्य राजशेखर ने किया है। फ़िल्म २५ फरवरी २०११ को जारी हुई थी। फ़िल्म ने जारी होते ही सफलता अर्जित की और मुख्य रूप से दिल्ली, उत्तर प्रदेश और पंजाब में फ़िल्म सफल रही। इसको जर्मन में भी अनूदित किया गया और तनु उंद मनु त्रौयन सिक नाम से जारी किया गया। फ़िल्म की उत्तरकृति तनु वेड्स मनु रिटर्न्स शीर्षक के साथ २२ मई २०१५ को जारी की गयी।

 संक्षेप 
मनोज "मनु" शर्मा (माधवन) लंदन में रहने वाला एनआरआई डॉक्टर है। वह एक भारतीय दुल्हन खोजने के लिए और शादी करने के लिए भारत के लिए आता है। जब वो आता है, तब वो तनुजा "तनु" त्रिवेदी (कंगना राणावत) से मिलने के लिए अपने माता-पिता और दोस्त पप्पी (दीपक डोबरियाल) के साथ कानपुर जाता है। तनु शुरू में अपने घूंघट के पीछे चुप और शर्मीली लगती है, लेकिन मनु अंततः जान जाता है कि वास्तव में वो सो रही है।

 मुख्य कलाकार 
 माधवन - मनोज कुमार शर्मा उर्फ़ मनु
 कंगना राणावत - तनुजा त्रिवेदी उर्फ़ तनु
 स्वरा भास्कर - पायल सिन्हा
 जिमी शेरगिल - राजा अवस्थी 
 दीपक डोबरियाल - पप्पी 
 रवि किशन - राजा का दोस्त

 संगीत 

 परिणाम 
 बॉक्स ऑफिस 
तनु वेड्स मनु ने १८५0 लाख रुपये रिलीज के पहले हफ्ते में कमाए। फिल्म ने 85.0 लाख के आसपास रुपये अपने दूसरे सप्ताह में कमाए। इसके दो सप्ताह के कुल कमाई 272,50 लाख थी। अपने तीसरे सप्ताह में 50 लाख। तीन सप्ताह में कुल 322,5 दस लाख। तथा चौथे सप्ताह में 35.0 लाख रुपये इस फिल्म एकत्र किये। अपने चार सप्ताह संग्रह ले रही है। ३६०० लाख रूपये इक्क्ठा किये।

 समीक्षा
फिल्म को मिली-जुली समीक्षाएँ प्राप्त हुई।

 पार्ट 2 
इस फिल्म की सफलता के बाद एक अगली कड़ी तनु वेड्स मनु: रिटर्न्स 2015 में रिलीज़ हुई। इसमें कंगना के दो किरदार है।

सन्दर्भ

 बाहरी कड़ियाँ 
 

श्रेणी:2011 की फ़िल्में
वन्स अपॉन ए टाईम इन मुम्बई (2010 फ़िल्म)

वन्स अपॉन ए टाईम इन मुम्बई 2010 में बनी हिन्दी भाषा की फिल्म है।
 संक्षेप 
 चरित्र 
 मुख्य कलाकार 
 अजय देवगन - सुल्तान मिर्ज़ा
 कंगना राणावत - रेहाना
 इमरान हाशमी - शोएब खान
 दल 
 संगीत 
 रोचक तथ्य  अजय देवगन लीड रोल

 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 

 

श्रेणी:2010 में बनी हिन्दी फ़िल्म
तुमसा नहीं देखा (2004 फ़िल्म)

तुमसा नहीं देखा 2004 में बनी हिन्दी भाषा की संगीतमय प्रेमकहानी फ़िल्म है। अनुराग बसु द्वारा निर्देशित, मुकेश भट्ट द्वारा निर्मित, सुबोध चोपड़ा द्वारा लिखित इसकी प्रमुख भूमिकाओं में इमरान हाश्मी और दीया मिर्ज़ा हैं।

 संक्षेप 
इस फिल्म की कहानी हमेशा शराब के नशे में धुत रहने वाले अमीर लड़के, दक्ष मित्तल (इमरान हाशमी) से शुरू होती है। एक दिन उसकी मुलाक़ात एक लड़की, जिया (दीया मिर्जा) से होती है। उसे पहली ही नजर में उससे प्यार हो जाता है। जिया नाचने का काम करती है और उसका एक अपंग भाई भी है। दक्ष और जिया काफी वक्त एक दूसरे के साथ बिताते हैं और एक दूसरे से प्यार करने लगते हैं। हालांकि दक्ष मिलियन डॉलर के ट्रस्ट के लिए अनहिता माधवानी (पूजा भारती) से शादी करने की सोचता है। 

वो मदद के लिए जॉन (अनुपम खेर) से मिलता है। वो चाहते रहता है कि दक्ष की शादी जिया से हो, पर उसकी तबीयत खराब हो जाती है और वो अस्पताल में भर्ती हो जाता है। दक्ष और अनहिता की सगाई तय हो जाती है और उस पार्टी में वो जिया को भी आने के लिए मना लेता है।

दक्ष और जिया एक दूसरे के साथ नाचते रहते हैं और वहीं अस्पताल में जॉन की मौत हो जाती है। दक्ष उनके इच्छा को पूरा करने के लिए जिया से शादी की बात करता है, और वो मान लेती है। अंत में परिवार वाले भी उसके शादी के लिए मान जाते हैं और इसी के साथ कहानी समाप्त हो जाती है।

 मुख्य कलाकार 
 इमरान हाशमी - दक्ष मित्तल 
 दीया मिर्ज़ा - जिया  
 अनुपम खेर - जॉन अंकल 
 शरत सक्सेना ‌- देवेन्द्र माधवानी 
 सुरेखा सीकरी - दक्ष की दादी 
 अतुल परचुरे - निक्की (जिया का भाई) 
 अवतार गिल -  बार का मालिक 

 संगीत 

सन्दर्भ

 बाहरी कड़ियाँ 
 

श्रेणी:2004 में बनी हिन्दी फ़िल्म
श्रेणी:नदीम–श्रवण द्वारा संगीतबद्ध फिल्में
सुरेखा सीकरी

सुरेखा सीकरी (19 अप्रैल 1945) हिन्दी फ़िल्मों की एक अभिनेत्री हैं। नसीरुद्दीन शाह उनके जीजा रहे हैं नसीरुद्दीन की पूर्व पत्नी मराना सीकरी, सुरेखा की सौतेली बहन थी।

 वर्ष  फ़िल्म  चरित्र  टिप्पणी2005  जो बोले सो निहाल   2004  तुमसा नहीं देखा   2004  रेनकोट   2002  (2002 फ़िल्म)   2001  ज़ुबेदा   2000  हरी भरी   1999  दिल्लगी  किरन  1997  कभी कभी   1996  सरदारी बेगम   1994  मम्मो   

 नामांकन और पुरस्कार 

 66वें राष्ट्रीय पुरस्कार में सर्वश्रेष्ठ सहायक अभिनेत्री 

 सन्दर्भ 

 बाहरी कड़ियाँ 

 

श्रेणी:हिन्दी अभिनेत्री
श्रेणी:फ़िल्मफ़ेयर पुरस्कार विजेता
श्रेणी:1945 में जन्मे लोग
श्रेणी:२०२१ में निधन
रेनकोट (2004 फ़िल्म)

रेनकोट 2004 में बनी हिन्दी भाषा की फिल्म है।
 संक्षेप 
 चरित्र 
 मुख्य कलाकार 
 अजय देवगन
 ऐश्वर्या राय
 अनु कपूर
 सुरेखा सीकरी
 सम्पूरन सिंह गुलज़ार
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 

 

श्रेणी:2004 में बनी हिन्दी फ़िल्म
ज़िन्दगी न मिलेगी दोबारा

ज़िन्दगी न मिलेगी दोबारा ज़ोया अख्तर द्वारा निर्देशित एक 2011 बॉलीवुड फिल्म है। इस फिल्म के मुख्य कलाकार रितिक रोशन्, फरहान अख्तर और अभय देयोल हैं। नसीरुद्दीन शाह, कैटरीना कैफ़, कल्कि कोच्लिन और अरियाड़ना कब्रोल भी फिल्म में मौजूद हैं। फिल्म का संगीत शंकर-एहसान-लॉय द्वारा रचित है, जबकि गीत जावेद अख्तर द्वारा लिखे है। 15 जुलाई 2011 को जारी, फिल्म आलोचकों की प्रशंसा और बॉक्स ऑफिस पर सफलता प्राप्त की। 

 सारांश 
फिल्म दृश्य कबीर (अभय देओल) नताशा (कल्कि कोच्लिन) के लिए प्रस्ताव के साथ खुलता है। परिवारों को अपनी सगाई की पार्टी में मिलते हैं जहां इमरान (फरहान अख्तर) और दूसरों से उन्हें ब्दायि मिल्ति है।

कबिर के शादि से पहेले वो इमरान (फरहान अख्तर) और अर्जुन (रितिक रोशन), जो अपने दो सबसे अच्छे दोस्त हैं, उन्के साथ एक तीन सप्ताह सड़क यात्रा पर जाना चाहते है। केवल समस्या यह है कि अर्जुन अप्ने काम में व्यस्त है। बहुत अनुनय के बाद लड़के यात्रा शुरू करते हैं। एक सड़क यात्रा, जहां हर एक अपनी पसन्द के एक साहसिक खेल् चुनेंगे और बाकि दोनों को उसमे भाग लेना ही होगा।

 कलाकार 
 रितिक रोशन् - अर्जुन
 फरहान अख्तर - इम्रान
 अभय देयोल - कबीर
 नसीरुद्दीन शाह - सल्मान्
 कैटरीना कैफ़ - लैला
कल्कि कोच्लिन - नताशा
 अरियाड़ना कब्रोल - नूरिया

 संगीत 
फिल्म में सात गाने और दो ​​रीमिक्स शंकर-एहसान-लॉय द्वारा रचित है। गीत जावेद अख्तर द्वारा लिखित हैं।

 Track #  Song  Singer(s) Duration 1. दिल ध शंकर महादेवन, सूरज जगन, जॉय बरूआ3:51 2. इक जुनून (पेन्ट इट रेड) शंकर महादेवन, विशाल डडलानी, एहसान नूरानी, अलैसा मेन्डोन्सा, गुलराज सिंह 5:00 3. खाबों के परिंदे मोहित चौहान, अलैसा मेंडोंसा4:13 4. सेन्योरीता रितिक रोशन्, फरहान अख्तर, अभय देयोल, मरिया डेल मार फेर्नाण्डेस् 3:51 5. देर लगी लेकिन शंकर महादेवन5:57 6. सूरज की बाहों में लोय मेंडोंसा, डोमिनिक सेरेजो, क्लिंटन सेरेजो 3:25 7. तो ज़िंदा हो तुम फरहान अख्तर 1:44 8. इक जुनून (पेन्ट इट रेड) (रीमिक्स्) शंकर महादेवन, विशाल डडलानी, एहसान नूरानी, अलैसा मेन्डोन्सा, गुलराज सिंह 4:04 9. सेन्योरीता - (रीमिक्स्) फरहान अख्तर, रितिक रोशन्, अभय देयोल, मारिया डेल मार फर्नांडीज 4:23

 सन्दर्भ 

 बाहरी कड़ियाँ 
 आधिकारिक वेबसाइट
 

श्रेणी:भारतीय फ़िल्में

श्रेणी:बॉलीवुड
श्रेणी:हिन्दी फ़िल्में
श्रेणी:फ़िल्मफ़ेयर सर्वश्रेष्ठ फ़िल्म पुरस्कार विजेता
श्रेणी:2011 में बनी हिन्दी फ़िल्म
भारत के नियामक अभिकरणों की सूची

वित्तीय नियामक 
 भारतीय रिजर्व बैंक
 सेबी
 फारवर्ड मार्केट कमीशन (एफएमसी)
 बीमा विनियामक और विकास प्राधिकरण (इरडा)
 निक्षेप बीमा और प्रत्यय गारंटी निगम
 प्रवर्तन निदेशालय (Directorate of Enforcement)

 कौन किस कम्पनी को नियमित करता है 
भारत के वित्तीय बाजार में सेवा प्रदात्ता के प्रकारों की तालिका नीचे दी गयी है। दूसरे कॉलम में संबंधित विनियामक निकायों के नाम दिये गये हैं। 
 
 इकाई -- नियामक

आडिटर्स --- आईसीएआई/सीएजी

बैंक --- आरबीआई

बैंक–इश्यू कलेक्शन --- सेबी

चिट फंड --- रजिस्ट्रार ऑफ चिट फंड्स

कंपनी – सभी --- एमसीए/आरओसी

कंपनी – सूचीगत --- एमसीए/आरओसी/सेबी/स्टॉक एक्सचेन्ज

कंपनी सेक्रेटरी --- आईसीएसआई

को-औपरेटिव बैंक --- आरबीआई

कास्ट एकाउंटेंट्स --- आईसीडब्ल्यूएआई

क्रेडिट रेटिंग एजेंसी --- सेबी

क्सटडियल सर्विस --- सेबी

डिबेन्चर ट्रस्टी --- सेबी

डिपोजटरी --- सेबी

डिपोजटरी पार्टिसिपेन्ट --- सेबी

फाइनांसियल और इनवेस्टमेंट कंसलटेन्ट --- -

विदेशी ब्रोकर --- सेबी

विदेशी डेब्ट फंड --- सेबी

विदेशी इनवेस्टमेंट इन्स्टिट्यूशन --- सेबी

बीमा ब्रोकर/एजेंट --- इरडा

बीमा कंपनी --- इरडा

इन्वेस्टमेन्ट बैंकर --- सेबी

इन्वेस्टर एसोसिएशन --- सेबी

म्यूचअल फंड ब्रोकर/एजेंट --- एम्फी/सेबी

म्यूचअल फंड और असेट मैनेजमेंट कंपनी --- सेबी

एनबीएफसी --- आरबीआई

नई पेंशन योजना --- पीएफआरडीए

अखबार और मैगजिन --- पीसीआई

हाऊसिंग फाइनेंस कंपनीज --- एनएचबी

निधि कंपनी --- एमसीए

प्लान्टेशन कंपनी --- सेबी

पोर्टफोलियो मैनेजर --- सेबी

प्राइमरी डीलर --- आरबीआई

रेडियो --- एमआईबी

रजिस्ट्रार और शेयर ट्रांसफर एजेंट --- सेबी

सॉलिसिटर्स एवं कानूनी सलाहकार --- बीसीआई

स्टोक ब्रोकर --- सेबी

स्टोक एक्सचेंज --- सेबी

सब ब्रोकर --- सेबी

टीवी --- एमआईबी

वेन्चर कैपिटल फंड --- सेबी

 दूरसंचार 
 ट्राई

 मनोरंजन 
 केन्द्रीय फिल्म प्रमाणन बोर्ड

 पर्यावरण 
 केंद्रीय प्रदूषण नियंत्रण बोर्ड

 परमाणु ऊर्जा 
 परमाणु ऊर्जा नियामक बोर्ड (भारत)

 व्यापार 
 केंद्रीय उत्पाद एवं सीमा शुल्क बोर्ड

 उड्डयन 
 भारतीय विमानपत्तन प्राधिकरण

 यातायात 
 क्षेत्रीय परिवहन अधिकारी

 मादक द्रव्य 
 स्वापक नियंत्रण ब्यूरो (नार्कोटिक्स कंट्रोल ब्यूरो)

 शिक्षा 

सन्दर्भ

श्रेणी:भारत की नियामक संस्थाएं
वैन्डल

thumb|230px|वैन्डलों ने सन् 455 में रोम पर क़ब्ज़ा किया और उसे तहस-नहस कर दिया
वैन्डल (अंग्रेज़ी: Vandal) एक उत्तर यूरोप में बसने वाली जर्मैनी भाषा बोलने वाली जाति थी। पाँचवी शताब्दी ईसवी में वे रोमन साम्राज्य के क्षेत्रों में दाख़िल हुए और सन् 455 ई॰ में उन्होने राजधानी रोम पर क़ब्ज़ा कर के उसे तहस-नहस कर दिया। क्योंकि रोम पश्चिमी संस्कृति का एक आधार माना जाता है, इसलिए बहुत से प्राचीन और आधुनिक पश्चिमी विद्वान वैन्डलों को नफ़रत की दृष्टि से देखते हैं।Dryden, John, "To Sir Godfrey Kneller", 1694. Dryden also wrote of Renaissance Italy "reviving from the trance/Of Vandal, Goth and Monkish ignorance.'' ("To the Earl of Roscommon", 1680). इस वजह से अंग्रेज़ी में वैन्डलिज़्म (vandalism), यानि वैन्डलगर्दी, शब्द का मतलब किसी सुन्दर चीज़ को जंगलीपने से ख़राब करना या तोड़ना हो गया।

रोमन साम्राज्य में प्रवेश करने के बाद वैन्डल कई इलाक़ों में फैल गए, जिनमें इटली और स्पेन शामिल थे। सन् 429 में वे उत्तर अफ़्रीका भी जा पहुँचे। वहाँ उन्होने कार्थेज पर केन्द्रित एक राज्य चलाया जो छोटे अरसे तक ही रहा।

 इन्हें भी देखें 
 रोमन साम्राज्य
 फ़्रैंक लोग
 कार्थेज

 सन्दर्भ 

श्रेणी:यूरोप का इतिहास
श्रेणी:प्राचीन जर्मैनी जातियाँ
श्रेणी:हिन्दी विकि डीवीडी परियोजना
श्रेणी:यूरोप की ऐतिहासिक मानव जातियाँ
जैक केरुयक

thumb|right|जैक केरुयक
जैक केरुयक (12 मार्च 1922 - 21 अक्तुबर 1969) अमरिकी उपन्यासकार एवं कवि हैं। उन्हें विलियम एस बरोज और ऐलन गिंसबर्ग के साथ साहित्यिक आयकनोक्लास्ट कहा जाता है। वे तअमरिका के बीट आंदोलनके मुख्य नायक थे। केरुयक उनके अविराम लेखनप्रणली के लिये जाने जाते हैं। वह एक बार अपने टाइप राइटर पर बैठते थे तो घन्टो टाइप किया करते थे जब तक कि उनका उपन्यास समाप्त नहीं हो जाता।

 कृतियां 
 आन दि रोड
 डक्टर सैकस
 दि धर्मा बमस
 मेक्सिको सिटि ब्लुज
 दि सबटेरनियन
 डेजोलेशन्स ऐनजेलस
 विजनस ऑफ कोडि
 बिग सार

 सन्दर्भ 
 चार्लस मैकग्राथ रचित ऐनदर साइड ऑफ कैरुयक (२००९)
 जेरल्ड निकोसिया रचित ए क्रिटिकल बायोग्राफि ऑफ जैक केरुयक (१९८३)

 इन्हें भी देखें 
 ऐलन गिंसबर्ग
 ग्रेगोरि कोरसो
 गैरी स्नाइडर

कड़ी शीर्षक== बाह्यसूत्र ==
 जैक केरुयक के सारे कागजात एवम पाण्डुलिपीयां

श्रेणी:अमेरिकी साहित्य
श्रेणी:संयुक्त राज्य अमेरिका के कवि
श्रेणी:साहित्यिक आंदोलन
श्रेणी:अमेरिकी बौद्ध
अनुपम मुखोपाध्याय

thumb|right|200px|अनुपम मुखोपाध्याय
अनुपम मुखोपाध्याय (१७ फरबरि १९७९) (অনুপম মুখোপাধ্যায়) बांग्ला साहित्यके नव्योत्तर काल से जुडे जानेमाने एवम वितर्कित कवि और आलोचक हैं। उनका जन्म मिदनापुर जिलेके घाटाल गांवमें एक ब्राह्मण परिवार में हुया। सन २००० से वे नवोत्तरवादी समान्तराल साहित्य के भागीदार हैं और अल्प समय में अप्ना जगह बना लिया है। उनके लिखे जिन साहित्यिकों का आलोचना दृष्टि आकर्शन किया है वह हैं बाब डिलन, जार्ज लेनन, विलियम कारलस विलियमस, फ्रान्तस काफका, मलय रायचौधुरी, सुनील गंगोपाध्याय, जीवनानंद दास, सुकुमार राय, विनय मजुमदार, डबलु एच अडेन, समीर रायचौधुरी तथा बुद्धदेव बसु। उनका कविता जो कि नवोत्तरवादी या अधुनान्तिक है आलोचकों में चर्चा का विषय बना हुया है।
 कृतियां 
 रोद ओठार आगे (२००७)
 जार नाम अपराजित सेओ किन्तु नाम्करणे हेरे जाय (२००८)
 रुबरु (२००८)
 हायवे (२००९)

 पुरस्कार 
 शिक्षामित्र कविता पाक्षिक पुरस्कार (२००७)

 सन्दर्भ 
 समीर रायचौधुरी सम्पादित पोस्टमडर्न बेंगलि पोएट्रि (२००१)
 प्रभात चौधुरी रचित पोस्टमडार्न बांग्ला कविता (१९९९)
 मलय रायचौधुरी रचित दि डिपारचर ऑफ दि अराइवल (२००२)

 बाह्यसूत्र 
 अनुपम मुखोपाध्याय के लिखे कवितायों का अंग्रेजी में अनुवाद
 अनुपम का जगत
 अनुपम के मूल कवितायें

श्रेणी:कवि
श्रेणी:बांग्ला साहित्य
एक बार फिर (1980 फ़िल्म)

एक बार फिर (अंग्रेजी: Once Again) 1980 में विनोद पांडे निर्मित एवं निर्देशित हिन्दी भाषा की फ़िल्म है। अपारंपरिक सामाजिक कथा आधारित इस फ़िल्म के प्रमुख कलाकार सुरेश ओबेरॉय एवं दीप्ती नवल तथा सहायक कलाकार सईद जाफ़री, चित्तो चोपड़ा, प्रदीप वर्मा एवं विनोद पांडे है।

 संक्षेप 
मध्यवर्गीय लडकी कल्पना (दीप्ती नवल) का विवाह फ़िल्मी सितारा महेंदर कुमार (सुरेश ओबेरॉय) से निश्चय होने पर बहुत उत्सुक है। इधर महेंदर कुमार फ़िल्मी दुनिया में व्यस्त एवं इश्कबाज़ है। विवाह के बाद कल्पना को इसका पता चलता है। उसे यह भी पता चलता है के पति उसके साथ समय बिताना नहीं चाहता है। महेंदर के एक फ़िल्म के सिलसिले में दोनों लंदन जाते है। उधर कल्पना अपने को अकेली महसूस करती है। इतने में उसे विमल (प्रदीप वर्मा) नामक एक विद्‍यार्थी मिलता है, जो लंदन विश्वविद्यालय में कला का शिक्षण ले रहा है। वह लोगों की चित्र एवं रंगसाजी कर उनका प्रदर्शन करता है। वह कल्पना का चित्र बनाने की अनुरोध करने पर वह मानती है। आगे चलते दोनों में मेल हुए प्रेम होता है। उसके साथ कल्पना जीवन का एक नई परिदृश्य एवं आनन्द, जो आभी तक उससे वंचित थी, देखती है। दोनों में नज़दीकियां बढ़ती है। कुछ दिन बाद वह विमल के साथ अपने नए संबंध में अपने को दोषी पाए उससे नहीं मिलती है। समय के चलते, एक दिन उसे विमल का पत्र मिलने पर उसका उत्तर देती है। आगे चलकर अपने को विमल की ओर आकर्षित वह महेंदर एवं विमल के बीच अपने को डोलती पाती है। इस अवस्था में वह महेंदर को छोड़ विमल के साथ जीवन का आनन्द पाने चली जाती है। इसके बाद महेंदर, कल्पना एवं विमल के जीवन में घटती घटनाओं को आगे की कथा में दर्शाया गया है।

 चरित्र 
 मुख्य कलाकार 
 सुरेश ओबेरॉय — महेंदर कुमार
 दीप्ती नवल — कल्पना कुमार
 सईद जाफ़री — सईद
 प्रदीप वर्मा
 अवतार सिंह
 कल्पना पंड्या
 किंसन
 कृशन गौड़
 कोलिन अलैग्ज़ांडर
 चित्तो चोपड़ा
 जुबैर ज़लारिया
 दिलीप
 पारवती मेहराज
 प्रेम प्रकाश
 मारिया
 मीनू बुधवार
 मोहम्मद
 मंसूर
 योलंडे
 लीना पटेल
 वसीम सिद्दिकी
 विनोद गुरानी
 विनोद पांडे
 सलीम शैख़

 दल 
 निर्देशन — विनोद पांडे
 कथा — विनोद पांडे
 निर्माण — विनोद पांडे
 संपादन — कांट पान, प्रदीप रॉय
 छायांकन — नदीम खान
 कला निर्देशन — डेनिएल डे वाल
 संगीत निर्देशन — रघुनाथ सेठ
 गीत — विनोद पांडे
 पार्श्वगायन — अनुराधा पौडवाल, भूपेंद्र सिंह, किट्टू, सुरेश वाडेकर

 संगीत 
सभी गीत विनोद पांडे ने लिखे एवं संगीत रघुनाथ सेठ ने दिए है|
गीत गायक समय"बेबी आइ हैव ए क्रष ऑन यू"  किट्टू  4:35"बम्बई से आया हूँ"  सुरेश वाडेकर  5:45"जीवन एक सौदा है"  अनुराधा पौडवाल  6:35"जाने ये मुझको क्या हो रहा है"  भूपेंद्र सिंह  7:35"ये पौधे ये पत्ते ये फूल"  अनुराधा पौडवाल, भूपेंद्र सिंह  4:55"सामूहिक यंत्र वाद्य" (एक बार फिर)   4:40

 सन्दर्भ 

 बाहरी कड़ियाँ 
 

श्रेणी:बॉलीवुड
श्रेणी:1980 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
ग्रेगोरि कोरसो

thumb|right
ग्रेगोरि कोरसो (२६ मार्च १९३० - १७ जनवरी २००१) अमरिकी साहित्य के बीट जनरेशन आंदोलन के सबसे कम उम्र के कवि थे (अन्य प्रधान सदस्य थे ऐलन गिंसबर्ग, जैक केरुयक, गैरी स्नाइडर एवम विलियम एस बरोज।) उनकी माता मिशेलिना कोरसो ९ साल की उम्र में इटली से अमरिका में बसने के लिये चली आयीं थीं। १६ सालके उम्रमें मिशेलिनाने गैबरियल नुन्जो नामके एक इतालविके साथ रहने लगीं एवम एक साल बाद ग्रेगोरि पैदा हुये। ग्रेगोरि की उम्र जब एक साल थी तब उनकी माँ उन्हें कैथलिक चर्च के हवाले कर लापता हो गयीं। ग्रेगोरि को अपनी मां के बारे में तब पता चला जब वे बूढ़े हो गये। पर माँ का दर्द उनको सारी जीवन सताता रहा। तभी उनका कविता बीट आंदोलनकरीयों में बहुत ही दुखमय है।

ग्रेगोरिका बचपन बीट साहित्यकारों के जमघट ग्रीनीच विलेजमें बीता। चर्च ने जब उन्हें अपने पैरों पर खड़े होने के लिए काम सौपे तो ग्रेगोरि ने हेराफेरि का धन्दा शुरु कर दिया, जिस वजह से वे चर्च की देखरेख से बाहर हो गये। उसके बाद वे चोरी या उस तरह केअन्य गैरकानूनी काम करते रहें और जेल जाते रहें। १९५१ में ग्रेगोरिके साथ एक दिन अचानक ऐलन गिंसबर्गका परिचय हुया। गिंसबर्ग यह जान कर आशचर्यचकित हुये कि बार-बार जेल जाने वाला यह युवक कविता लिखा करता है। ग्रेगोरि की कवितायों को गिंसबर्गने लघु पत्रिका सम्पादकों को भेजा और तभी से ग्रेगोरी का कविता लिखने का सिलसिला शुरु हुया। उनकी पहला पुस्तक दि भेसटेल लेडि औन ब्रैटल हार्वर्ड विश्वविद्यालय के आवासिकों ने प्रकाशित किया था जब ग्रेगोरिके कविता से मोहित होकर वे लोग उनको कविता पढने के लिये आह्वान किये थे।

 कृतियां 
 दि वेसटल लेडि आउन ब्रैटल (१९५५)
 दि हांग अप एज (१९५५ नाटक)
 बम्ब (१९५८)
 गैसोलिन (१९५८)
 दि हैपि बर्थडे ऑफ डेथ (१९६०)
 मिनटस टो गो (१९६०)
 दि अमेरिकन एक्सप्रेस (१९६१ उपन्यास)
 लांग लिव मैन (१९६२)
 देयर इज यट टाइम टु रन बैक थ्रु लाइफ ऐन्ड एक्सपियेट आल दैट्स बिन सैडलि डन (१९६५)
 एलेजियक फिलिंस अमेरिकन (१९७०)
 दि नाइट लास्ट नाइट वाज ऐट इट्स नाइटेस्ट (१९७२)
 अर्थ एग (१९७९)
 राइटिंस फ्राम औक्स (१९७९)
 हेरल्ड ऑफ दि ऐटोकटनिक स्पिरिट (१९८१)
 माइन्ड फील्ड (१९८९)
 माइन्ड फील्ड: निउ ऐन्ड सेलेकटेड पोएमस (१९८९)

 सन्दर्भ 
 ब्रुस कुक रचित दि बीट जनरेशन (१९७१)
 तेड मौरगन रचित लिटेररि आउटला (१९८७) 
 कैरलिन गैजर रचित ग्रेगोरि कोरसो (१९६१)
 ऐन चारटर्स रचित दि पोरटेबल बीट रीडर (१९९२)

 इन्हें भी देखें 
 ऐलन गिंसबर्ग
 जैक केरुयक
 गैरी स्नाइडर

 बाह्यसूत्र 

 ग्रेगोरि कोरसो के स्मृति में
 कोरसो के जीवनीसुत्र
 कोरसो के कागजातें एवम पाण्डुलिपीयां

श्रेणी:संयुक्त राज्य अमेरिका के कवि
श्रेणी:साहित्यिक आंदोलन
दिल-ए-नादाँ

250px|thumb|right|ग़ालिब
दिल-ए-नादाँ या दिल-ए-नादान उर्दू-हिंदी का एक वाक्यांश है जो उत्तर भारत और पाकिस्तान की संस्कृति में बहुत सन्दर्भों में प्रयोग होता है। यह मूल रूप में फ़ारसी का वाक्यांश है और उसमें इस  लिखा जाता है। इसका प्रयोग अक्सर उन स्थितियों में होता है जब कोई व्यक्ति अपनी भावनाओं की वजह से ऐसी चीज़ें करने पर मजबूर हो जाता है जो उसकी बुद्धि के निर्देशों के विपरीत हो या जिसमें अपनी किसी अपरिहार्य परिस्थितियों के कारण उसके मन में उथल-पुथल होती है।

 ग़ालिब द्वारा प्रयोग 
भारतीय उपमहाद्वीप में इस वाक्यांश की लोकप्रियता मिर्ज़ा ग़ालिब की एक ग़ज़ल से हुई, जिसमें उनके ह्रदय को ऐसी प्रेमिका के लिए उत्तेजित दर्शाया गया है जिसे उनके प्रेम की कोई क़दर नहीं है। अक्सर इस ग़ज़ल के दो ही शेर सब से अधिक कहे जाते हैं:

मूललिप्यान्तरणदिल-ए-नादाँ, तुझे हुआ क्या है?
आख़िर इस दर्द की दवा क्या है?
हम को उन से वफ़ा की है उम्मीद
जो नहीं जानते वफ़ा क्या है

 लोक-संस्कृति में 
इसका प्रयोग बहुत सी आधुनिक सांस्कृतिक रचनाओं में हुआ है। सन् 1982 में "दिल-ए-नादाँ" नाम की हिंदी फिल्म बनाई गई जिसके मुख्य अभिनेता-अभिनेत्री राजेश खन्ना, शत्रुघ्न सिन्हा, जयाप्रदा और स्मिता पाटिल थे। 1983 में बनी फिल्म "रज़िया सुल्तान" में इसी शीर्षक का गाना हेमा मालिनी पर दर्शाया गया। दिल-ए-नादान त्रिनिदाद में एक भारतीय मूल की प्रसिद्ध संगीत गुट का भी नाम है।

 इन्हें भी देखें 
 मिर्ज़ा ग़ालिब

 बहरी कड़ियाँ 
 हिंदी कविता कोष में ग़ालिब के "दिल-ए-नादाँ" के पूरे शब्द

 सन्दर्भ 

श्रेणी:सूत्रवाक्य
श्रेणी:हिन्दी-उर्दू के सूत्रवाक्य
श्रेणी:हिन्दी विकि डीवीडी परियोजना
साख़ालिन

thumb|220px|साख़ालिन द्वीप रूस के पूर्वी तट से आगे है
thumb|220px|युझ़नो-साख़ालिन्स्क शहर का एक दृश्य
साख़ालिन या सखालिन (रूसी: Сахалин), जिसे जापानी में काराफ़ुतो (樺太) कहते हैं, प्रशांत महासागर के उत्तरी भाग में स्थित एक बड़ा द्वीप है। यह राजनैतिक रूप से रूस के साखालिन ओब्लास्ट (प्रांत) का हिस्सा है और साइबेरिया इलाक़े के पूर्व में पड़ता है। यह जापान के होक्काइडो द्वीप के उत्तर में है। 19वी और 20वी सदी में जापान और रूस के बीच इस द्वीप के नियंत्रण पर झडपें होती थीं। इस द्वीप पर मूलतः आइनू, ओरोक और निव्ख़ जनजातियाँ रहा करती थी, लेकिन अब अधिकतर रूसी लोग रहते हैं। सन् 1905-1945 के काल में इस द्वीप के दक्षिणी भाग पर जापान का क़ब्ज़ा था।

 विवरण 
साख़ालिन का क्षेत्रफल 72,492 वर्ग किमी है, यानि लगभग भारत के झारखंड राज्य के बराबर। यह रूस का सबसे बड़ा द्वीप है। इसकी जनसंख्या सन् 2005 में 5,80,000 अनुमानित की गई थी। इसके दो-तिहाई हिस्से पर पहाड़ फैले हुए हैं। उत्तर-दक्षिण चलने वाली दो पर्वत शृंखलाएँ हैं, जिन्हें पूर्वी साख़ालिन शृंखला और पश्चिमी साख़ालिन शृंखला कहा जाता है। इनके बीच की घाटी को तिम-पोरो नाइसकाया घाटी बुलाया जाता है। उत्तरी साख़ालिन में एक बड़ा दलदली मैदान भी है।

साख़ालिन का मौसम काफ़ी ठंडा रहता है। जनवरी में -15.9° सेंटीग्रेड और जुलाई में 16.1° सेंटीग्रेड औसत तापमान हैं। सर्दियों में बर्फ़बारी बहुत होती है। पूरे द्वीप पर भुर्ज और चीड़ (पाइन) के वन फैले हुए हैं।

साख़ालिन का प्रशासकीय केंद्र युझ़नो-साख़ालिन्स्क (Ю́жно-Сахали́нск) नामक शहर है।

 उच्चारण सहायता 
 "साख़ालिन" शब्द में रूसी का "х" अक्षर प्रयोग होता है जिसे हिन्दी में "ख़" लिखा जाता है। ध्यान रहे कि "ख़" का उच्चारण "ख" से थोड़ा भिन्न है।
 "युझ़नो-साख़ालिन्स्क" में रूसी का "ж" अक्षर प्रयोग होता है, जिसे हिन्दी में "झ़" लिखा जाता है। "झ़" का सही उच्चारण "झ" और "ज़" दोनों से ज़रा भिन्न है।

 इन्हें भी देखें 
 रूस
 आइनू लोग
 निव्ख़ लोग

 सन्दर्भ 

श्रेणी:साख़ालिन
श्रेणी:रूस के द्वीप
श्रेणी:प्रशांत महासागर के द्वीप
श्रेणी:हिन्दी विकि डीवीडी परियोजना
कमचातका प्रायद्वीप

thumb|200px|अंतरिक्ष से (आधे बर्फ़ से ढके हुए) कमचातका का दृश्य
कमचातका प्रायद्वीप (रूसी: полуо́стров Камча́тка, पोलूओस्त्रोव कमचातका) रूस के साइबेरिया क्षेत्र के सुदूर पूर्व में एक 1,250 किमी लम्बा प्रायद्वीप है। इसका क्षेत्रफल 472,300 वर्ग किमी है (यानि भारत के उत्तर प्रदेश राज्य से लगभग दुगना)। यह उत्तर में साइबेरिया से जुड़ा हुआ है। इसके पूर्व में प्रशांत महासागर है और पश्चिम में ओख़ोत्स्क सागर है। प्रशासनिक रूप से यह रूस के कमचातका क्राय विभाग का हिस्सा है।

कमचातका का काफ़ी क्षेत्र पहाड़ी है और इसपर लगभग 160 ज्वालामुखी स्थित हैं, जिनमें से 29 अभी भी सक्रीय माने जाते हैं। इनमें से एक ज्वालामुखी, क्लुचेव्स्काया सोप्का, 15,584 फ़ुट ऊँचा है और पृथ्वी के उत्तरी गोलार्ध (हेमिस्फ़ेयर) का सबसे बड़ा ज्वालामुखी माना जाता है। कमचातका पर तरह-तरह के पशु-पक्षी पाए जाते हैं, जिनमें से भूरा भालू सबसे प्रसिद्ध है और बहुत बड़े आकार का होता है।

 कमचातका के दृश्य 

 इन्हें भी देखें 
 साइबेरिया
 ओख़ोत्स्क सागर

श्रेणी:साइबेरिया
श्रेणी:रूस
श्रेणी:रूस के प्रायद्वीप
श्रेणी:प्रायद्वीप
श्रेणी:एशिया के प्रायद्वीप
श्रेणी:हिन्दी विकि डीवीडी परियोजना
धनात्मक पुनःभरण

यदि किसी प्रणाली में धनात्मक पुनःभरण (positive feedback) का गुण मौजूद होता है तो ऐसा तंत्र उसके इनपुट पर आने वाले ब्याघातों (डिस्टर्बैंसेस) के आयाम को और भी अधिक बड़ा बना देते हैं। दूसरे शब्दों में 'क' के कारण अधिक 'ख' उत्पन्न होता है जो और अधिक 'क' को उत्पन्न करता है और वृद्धि का यह क्रम तब तक जारी रहता है जब तक प्रणाली में किसी कारण 'तृप्ति' (सैचुरेशन) न आ जाय। धनात्मक पुनर्भरण का उल्टा 'ऋणात्मक पुनर्भरण' होता है। ऋणात्मक पुनर्भरण से युक्त प्रणाली के इन्पुट पर किसी कारण से कोई संकेत आ जाय तो यह प्रणाली इस तरह व्यवहार करती है कि इनपुट और भी कम हो जाता है। 

धनात्मक पुनर्भरण के परिणामस्वरूप प्रणाली के कम्पन (oscillations) की इक्सपोनेंशियल वृद्धि होती है। अन्त में प्रायः सभी प्रणालियाँ अरैखिक क्षेत्र (non-linear region) में पहुँच जाती हैं और 'गेन' की कमी के कारण प्रणाली अन्ततः स्थिर (स्टेबल) हो जाती है या इसके पहले ही प्रणाली नष्ट हो जाती है। धनात्मक पुनर्भरण युक्त प्रणाली अन्ततः किसी स्थिर अवस्था में पहुँचकर उसमें 'लैच' (तालाबन्द) हो सकती है।

कई जगह धनात्मक पुनर्भरण का उपयोग से इष्ट परिणाम प्राप्त किये जाते हैं। डिजिटल इलेक्ट्रानिकी में धनात्मक पुनर्भरण के द्वारा लॉगिक परिपथों के आउटपुट को 'बीच के वोल्टेज' से दूर भगाकर '1' या '0' की ओर धकेल दिया जाता है। दूसरी तरफ अर्धचालक युक्तियों में 'थर्मल रन-अवे' की समस्या भी धनात्मक पुनर्भरण का ही एक रूप है जिसके कारण युक्तियाँ गरम होकर नष्ट हो जाती हैं। रासायनिक अभिक्रियाओं में धनात्मक पुनर्भरण की स्थिति आने पर अभिक्रिया बहुत तेज गति के बढ़ती है जिससे कुछ स्थितियों में विस्फोट भी हो सकता है। यांत्रिक डिजाइनों में धनात्मक पुनर्भरण के कारण 'टिपिंग प्वाइंट' की स्थिति निर्मित हो सकती है। किसी पुल के कम्पन में धनात्मक पुनर्भरण आ जाय तो वह ढह सकता है। आर्थिक प्रणाली में धनात्मक पुनर्भरण से 'तेजी' (बूम) के बाद 'मंदी' (बस्ट) और फिर 'तेजी' की स्थिति देखी जा सकती है।

 इन्हें भी देखें 
 ऋणात्मक पुनःभरण
 दुष्चक्र
 उष्मीय रनअवे

 पठनीय 
 Norbert Wiener (1948), Cybernetics or Control and Communication in the Animal and the Machine, Paris, Hermann et Cie - MIT Press, Cambridge, MA.
 Katie Salen and Eric Zimmerman. Rules of Play. MIT Press. 2004. ISBN 0-262-24045-9. Chapter 18: Games as Cybernetic Systems.

श्रेणी:नियंत्रण सिद्धान्त